Θέμος Αναστασιάδης

Ο Θέμος (Θεμιστοκλής) Αναστασιάδης (Αθήνα, 6 Ιανουαρίου 1958 - Ζυρίχη, 22 Ιανουαρίου 2019) ήταν Έλληνας εκδότης, επιχειρηματίας στον κλάδο των μέσων μαζικής ενημέρωσης, καθώς και τηλεοπτική προσωπικότητα. Ίδρυσε και ήταν ιδιοκτήτης της μεγαλύτερης σε κυκλοφορία κυριακάτικης εφημερίδας στην Ελλάδα, το Πρώτο Θέμα, καθώς και του ομώνυμου ομίλου μέσων ενημέρωσης. Ο Αναστασιάδης θεωρείται ένα από τα πιο επιφανή πρόσωπα στη σύγχρονη δημοσιογραφία της Ελλάδας.

Βιογραφία
Τα πρώτα χρόνια
Γεννήθηκε στις 6 Ιανουαρίου 1958 στην Αθήνα, με καταγωγή από το Κουκούλι Ιωαννίνων, στο Ζαγόρι.Δημήτρης Παγαδάκης, «Πολεμιστής από κούνια», Πρώτο Θέμα, Κυριακή 27 Ιανουαρίου 2019 Ο πατέρας του, Βύρων Αναστασιάδης, ήταν διευθυντικό στέλεχος της πετρελαϊκής πολυεθνικής Royal Dutch Shell, και συχνά η οικογένεια αναγκαζόταν να μετακομίζει σε διάφορες πόλεις της Ελλάδας αλλά και του εξωτερικού.Δημήτρης Παγαδάκης, «Πολεμιστής από κούνια», Πρώτο Θέμα, Κυριακή 27 Ιανουαρίου 2019 Τον Νοέμβριο του 1973, ως μαθητής της Ε΄ Γυμνασίου συμμετείχε μαζί με συμμαθητές του σε διαδηλώσεις υποστήριξης της εξέγερσης του Πολυτεχνείου στο κέντρο της Αθήνας με αποτέλεσμα να αποβληθεί από το σχολείο του.Δημήτρης Παγαδάκης, «Πολεμιστής από κούνια», Πρώτο Θέμα, Κυριακή 27 Ιανουαρίου 2019 Όταν τελείωσε το Γυμνάσιο, πέρασε στο Οικονομικό Τμήμα της Νομικής Σχολής του Αριστοτελείου Πανεπιστημίου. Ως φοιτητής υπήρξε στέλεχος της ΚΝΕ, μαζί με τον συγκάτοικο και φίλο του Ανδρέα Λοβέρδο.Δημήτρης Παγαδάκης, «Πολεμιστής από κούνια», Πρώτο Θέμα, Κυριακή 27 Ιανουαρίου 2019

Δημοσιογραφική σταδιοδρομία
Ο Αναστασιάδης ξεκίνησε την δημοσιογραφία ως φοιτητής, από το περιοδικό μοτοσυκλέτας «MotoGP».Δημήτρης Παγαδάκης, «Πολεμιστής από κούνια», Πρώτο Θέμα, Κυριακή 27 Ιανουαρίου 2019 Εν συνεχεία εργάστηκε ως πολιτικός - οικονομικός συντάκτης στις εφημερίδες Το Βήμα, Εξπρές, Καθημερινή, στην οποία διετέλεσε και διευθυντής, και την Ελευθεροτυπία, όπου διατηρούσε τη χιουμοριστική στήλη «Μαύρη Τρύπα». Για τη στήλη αυτή τιμήθηκε το 1993 με το βραβείο του “Ιδρύματος Μπότση”.

Για τη “Μαύρη Τρύπα” και τον Θέμο έχουν γραφτεί χαρακτηριστικά τα εξής: “Η πρόταση του Τεγόπουλου, «έλα στην "Ελευθεροτυπία" και γράφε ό,τι θες, γίνε ακόμη πιο οξύς», ισοδυναμεί με την πρώτη «ποδοσφαιρικών διαστάσεων» μεταγραφή που έκανε ποτέ η εφημερίδα. Ξεγράφεις όλες τις ιδεολογίες, αριστερές και δεξιές, κλείνεις τον κύκλο και γίνεσαι η Μαύρη Τρύπα, το χαμένο νεύρο της «Ελευθεροτυπίας» επιστρέφει χάρη στην πένα σου. Παίζεις το δικό σου βιολί, όσοι σε καρφώνουν αριστερά και δεξιά - περισσότερο αριστερά, δεν έχουν καμία τύχη να εισακουστούν από τον μαέστρο Κίτσο Τεγόπουλο. Αυτοσαρκασμός και κριτική, συνδυασμός που ανατινάζει σαν βόμβα υπολήψεις και κατεστημένο, το αναγνωστικό κοινό σε λατρεύει, «η "Ελευθεροτυπία" διαβάζεται πάντα από το τέλος», λένε «οπαδοί» και «αντίπαλοι». Στον ελληνικό Τύπο δεν υπάρχει άλλη στήλη που να συζητιέται τόσο πολύ, με τα σημερινά δεδομένα θα ήταν σίγουρα η viral των viral στα social media.”In Memoriam: Γιατί δεν θα ξεχάσουμε ποτέ τον Θέμο

Για ένα σύντομο διάστημα εργάστηκε στην ΕΡΤ, ενώ ήταν από τους πρώτους που στελέχωσαν το ραδιοφωνικό σταθμό Αθήνα 9.84 του Δήμου Αθηναίων.«Θα σας πω για τον Θέμο που λάτρευε τη ζωή...»

Το 1998 δημιούργησε την αθλητική εφημερίδα Κόκκινος Πρωταθλητής. Το 2000 δημιούργησε την οικονομική εφημερίδα Σύμβουλος.

Το 2005 δημιούργησε μια κυριακάτικη εφημερίδα με το όνομα Πρώτο Θέμα, ή Θέμα, όπως το αποκαλεί η πλειοψηφία των Ελλήνων αναγνωστών και είναι αναμφίβολα μια από τις μεγαλύτερες επιτυχίες στην ιστορία των ελληνικών ΜΜΕ. Το Θέμα είναι μια από τις πιο γνωστές, με τη μεγαλύτερη επιρροή και τις μεγαλύτερες πωλήσεις Ελληνική Κυριακάτικη εφημερίδα.

Ο όμιλος μέσων ενημέρωσης του Αναστασιάδη, υπό την εταιρεία Εκδόσεις Πρώτο Θέμα Α.Ε.Ε. εκδίδει πολλά περιοδικά όπως το Car Greece, την ελληνική έκδοση του Marie Claire, το Gala Greece και το Olive Greece. Την περίοδο 2017-2021 περιείχε και το Ράδιο Θέμα 104,6 όντας από τους πιο δημοφιλείς ραδιοφωνικούς σταθμούς στην Ελλάδα (σήμερα λειτουργεί υπό την ιδιοκτησία του Βαγγέλη Μαρινάκη ως My Radio 104,6). Ο όμιλος παρέχει επίσης κάποια από τα πιο πετυχημένα site στην Ελλάδα όπως το protothema.gr, newsauto.gr, travel.gr, marieclaire.gr, ygeiamou.gr, newmoney.gr και olivemagazine.gr.

Στη συνέχεια ξεκίνησε συνεργασία με την τηλεόραση του ΣΚΑΪ, όπου παρουσίασε χιουμοριστικά talk show (Νοκ Άουτ, Μπίλιες). Μεγάλη τηλεοπτική επιτυχία υπήρξε η εκπομπή ΟΛΑ στον ALPHA, η οποία προβαλλόταν από τα μέσα του 2006 από τον ΑΝΤ1 και στην οποία παρουσιάζονταν, μεταξύ άλλων, βίντεο με συρραφή αποσπασμάτων από τηλεοπτικές εκπομπές.

Ο Αναστασιάδης ήταν ένας από τους πιο σημαντικούς Έλληνες εκδότες στην ιστορία της ελληνικής δημοσιογραφίας και ένας από τους ισχυρότερους άνδρες στην Ελλάδα. Παρόλα αυτά είχε επικριθεί για το δημοσιογραφικό του ύφος, για μεροληπτική στάση απέναντι στη Χρυσή Αυγή, μη ηθικές τακτικές, αλλά και σεξισμό, ρατσισμό και ομοφοβία.

Προβλήματα υγείας και θάνατος
Τα τελευταία χρόνια της ζωής του, άρχισε να αντιμετωπίζει πολλά προβλήματα υγείας. Τον Απρίλιο του 2017, σταμάτησε απότομα την εκπομπή "ΟΛΑ" λόγω κάποιας σοβαρής μη κατονομασμένης πάθησης στα μάτια του, καθώς οι δυνατοί προβολείς του στούντιο τον ταλαιπωρούσαν. Έχασε το μεγαλύτερο μέρος της όρασής του από το ένα μάτι, αλλά κατόρθωσε να σώσει το δεύτερο μετά από εγχείρηση που έκανε στα τέλη Ιουνίου.Στο χειρουργείο ο Θέμος Αναστασιάδης - Τι συνέβη;

Τον Σεπτέμβριο του 2017, διαγνώστηκε με οστεοσάρκωμα στον θώρακα, μια σπάνια και πολύ επιθετική μορφή καρκίνου των οστών.Από τι είδος καρκίνου πέθανε ο Θέμος Αναστασιάδης Μετά από θεραπεία στη Ζυρίχη και στην κλινική Ντάνα Φάρμπερ της Βοστώνης, προσωρινά θεραπεύτηκε αλλά μετά από λίγους μήνες ο καρκίνος επανεμφανίστηκε. Τελικά, μετά από σταδιακή επιδείνωση που διήρκεσε συνολικά πέντε περίπου μήνες, απεβίωσε το βράδυ της 22ας Ιανουαρίου 2019 στην Ζυρίχη σε ηλικία 61 ετών. Κηδεύτηκε στις 27 Ιανουαρίου στον Ιερό Ναό Παναγίας Ελευθερώτριας στην Κηφισιά, με την παρουσία πολλών δημοσίων προσώπων και χοροστατούντος του Αρχιεπισκόπου Αθηνών και Πάσης Ελλάδας, Ιερωνύμου.Κηδεία Θέμου Αναστασιάδη: Θλίψη στην κηδεία του δημοσιογράφου Η ταφή του έγινε στις 28 Ιανουαρίου και σε στενό οικογενειακό κύκλο στον Γερολιμένα της Μάνης, που ήταν ο αγαπημένος τόπος παραθερισμού του.Θέμος Αναστασιάδης: Η τελευταία κατοικία στη Μάνη (vids)

Τον Ιούλιο του 2019, σύμφωνα με δημοσιεύματα άνοιξε η διαθήκη του Αναστασιάδη, με την οποία παραχωρήθηκαν τα περιουσιακά του στοιχεία (ακίνητα, χρήματα, μετοχές) στους οικείους του. Η αδερφή του Αναστασιάδη αρνήθηκε πάντως την όποια ύπαρξη περιουσίας.

Εμπλοκή με τη Δικαιοσύνη
Τον Ιανουάριο του 2009 καταδικάστηκε σε 19 μήνες φυλάκιση με αναστολή για δημοσίευση φωτογραφιών στο «Θέμα» που παρουσίαζαν τον Χρήστο Ζαχόπουλο σε προσωπικές στιγμές. Τελικά, τον Απρίλιο του 2013 το τριμελές Εφετείο αποφάσισε ομόφωνα την αθώωση του Αναστασιάδη και των άλλων εμπλεκομένων για παραβίαση προσωπικών δεδομένων, κρίνοντας ότι δεν υπήρξε ποτέ επεξεργασία και ταξινόμηση του DVD από τον ίδιο.

Στις 4 Δεκεμβρίου 2012 ασκήθηκε κακουργηματική ποινική δίωξη σε βάρος του για φοροδιαφυγή και ξέπλυμα μαύρου χρήματος ποσού ύψους 5,5 εκ. ευρώ.Ποινική δίωξη για φοροδιαφυγή και ξέπλυμα κατά Θέμου Αναστασιάδη Η υπόθεση είχε ξεκινήσει από το 2007, όταν και ο Θέμος Αναστασιάδης βρέθηκε με καταθέσεις σε ελβετική τράπεζα, χωρίς να καταφέρει τελικά να τις δικαιολογήσει ως νόμιμα έσοδα. Αρχικά αθωώθηκε, αλλά το 2017 του επιβλήθηκε πρόστιμο περίπου 5 εκ. ευρώ ως οφειλή στο δημόσιο για ξέπλυμα μαύρου χρήματος που προήλθε το 2007 από εγκληματικές δραστηριότητες. Ο Αναστασιάδης υποστήριξε ότι η κυβέρνηση του ΣΥΡΙΖΑ τον έχει στοχοποιήσει και η απόφαση να του επιβληθεί πρόστιμο είναι πολιτική. Παράλληλα η μεριά του Αναστασιάδη ζήτησε τη μη καταβολή του προστίμου, κάτι που έγινε δεκτό από τη δικαστική έδρα δηλώνοντας ότι δεν έχει περιουσιακά στοιχεία.Ο άπορος Θέμος με τα 5 εκατομμύρια μαύρα!

Προσωπική ζωή
Ήταν παντρεμένος από το 1992 με την επίσης δημοσιογράφο Βασιλική Παναγιωτοπούλου, με την οποία είχαν αποκτήσει τρία παιδιά.

Παραπομπές

Εξωτερικοί σύνδεσμοι
Βιογραφικό - Φωτογραφικό Υλικό - Έργα

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες εκδότες